На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о првом ребалансу буџета општине Гаџин Хан за 2021. годину („Службени лист града Ниша“ број 116/2021,77/2021) и предлога Службе за буџет, финансије и пореску администрацију број 400-813/21-IV/01 од 27.10.2021. године,

Општинско веће општине Гаџин Хан на седници одржаној 27.октобра 2021. године, доноси

**Р Е Ш Е Њ Е О ОДБИЈАЊУ ЗАХТЕВА ЗА УПОТРЕБУ СРЕДСТАВА ТЕКУЋЕ БУЏЕТСКЕ РЕЗЕРВЕ**

**ОДБИЈА СЕ ЗАХТЕВ** за употребу средства у износу од **90.000,00** динара (деведесетхиљададинара) Народној библиотеци ,,Бранко Миљковић,, за трошкове набавке кабла за бину.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2021. годину и финансијског плана Народне библиотеке ,,Бранко Миљковић,, Гаџин Хан утврђено је да на горе наведеним економским класификацијама нису планирана довољна средства за ове намене.

Народна библиотека ,,Бранко Миљковић,,поднела је захтев за употребу средстава текуће буџетске резерве за набавку кабла за повезивање инструмената који би био уграђен испод бине и водио до миксета. Служба за буџет, финансије и пореску администрацију донела је Предлог о одбијању захтева о употреби средстава текуће буџетске резерве. Сагледавањем стварног стања утврђено је да тренутно нема средстава за наведену набавку, а да ће иста бити предвиђена другим ребалансом чија је израда у току, те се стога овај предлог одбија и не одобравају се средства текуће буџетске резерве.

Број: 06-400-631/21-III

У Гаџином Хану, 27.10 .2021. године

 ПРЕДСЕДНИК

 ОПШТИНСКОГ ВЕЋА

 Милисав Филиповић